Årø har 1980 meter lang rullebane LDA og 2050 meter TORA, terminalbygg fra tidlig på 1990-tallet og betjener i overkant av 500 000 passasjerer årlig. Høyest registrert trafikk var det i 2015 med 513 000 terminalpassasjerer. Rullebanen har retning 07-25 (det vil si retning øst-nordøst og vest-sørvest) og er utstyrt med ILS (Instrument Landing System) for innflygning fra vest. Fra øst mangler glidebane for komplett ILS-innflygning.